EELNÕU

14.11.2025

**Välismaalaste seaduse muutmise seadus  
(tööjõupuudusega tegevusalade erisus)**

**§ 1. Välismaalaste seaduse muutmine**

Välismaalaste seaduses tehakse järgmised muudatused:

**1)** paragrahvi 43 lõige 41 ja § 106 lõige 121 tunnistatakse kehtetuks;

**2)** paragrahvi 115 punkt 19 muudetakse ja sõnastatakse järgmiselt:

„19) välismaalane, kellele antakse käesoleva seaduse § 181 lõike 8 alusel tähtajaline elamisluba töötamiseks tööjõupuudusega tegevusalal;“;

**3)** paragrahvi 137 lõige 23 ja § 150 lõige 4 tunnistatakse kehtetuks;

**4)** paragrahvi 1761 lõige 1 muudetakse ja sõnastatakse järgmiselt:

„(1) Tähtajalise elamisloa töötamiseks võib anda välismaalasele töötamiseks renditööl töölepingu seaduse § 6 lõike 5 tähenduses, välja arvatud käesoleva seaduse § 181 lõike 8 alusel.“;

**5)** paragrahvi 1761 lõike 2 sissejuhatavas lauseosas, § 177 lõikes 12, § 1813 pealkirjas ja tekstis, § 185 lõikes 21 ja § 293 lõikes 5 asendatakse sõna „renditöötajana“ sõnaga „renditööl“;

**6)** paragrahv 1762 tunnistatakse kehtetuks;

**7)** paragrahvi 178 lõige 13 muudetakse ja sõnastatakse järgmiselt:

„(13) Tööandja on kohustatud maksma välismaalasele, kellele on antud elamisluba töötamiseks käesoleva seaduse § 181 lõike 8 alusel, tasu, mille suurus on vähemalt 80 protsenti Statistikaameti viimati avaldatud Eesti aasta keskmisest brutokuupalgast.“;

**8)** paragrahvi 181 lõike 2 punkt 4 muudetakse ja sõnastatakse järgmiselt:

„4) töötamiseks tööjõupuudusega tegevusalal;“;

**9)** paragrahvi 181 lõike 2 punkt 7 tunnistatakse kehtetuks;

**10)** paragrahvi 181 lõige 8 muudetakse ja sõnastatakse järgmiselt:

„(8) Tähtajalise elamisloa töötamiseks võib anda töötamiseks tööjõupuudusega tegevusalal, kui välismaalase tööandja Eesti äriregistrisse kantud põhitegevusala kuulub käesoleva paragrahvi lõike 12 alusel Vabariigi Valitsuse kehtestatud tööjõupuudusega tegevusalade loetelusse.“;

**11)** paragrahvi 181 lõige 9, § 186 lõige 5 ja § 2102 lõige 4 tunnistatakse kehtetuks;

**12)** paragrahvi 181 täiendatakse lõigetega 10–17 järgmises sõnastuses:

„(10) Tööjõupuudusega tegevusalana käesoleva seaduse tähenduses käsitatakse Vabariigi Valitsuse kehtestatud tegevusalade loetelu, mille väljatöötamisel lähtutakse käesolevas seaduses sätestatud kriteeriumitest.

(11) Käesoleva paragrahvi lõikes 8 nimetatud tööjõupuudusega tegevusala määratlemisel võetakse aluseks selle kahekohaline numbrikood Eesti majanduse tegevusalade klassifikaatori (edaspidi *EMTAK-i tegevusala*) järgi.

(12) Vabariigi Valitsus võib kehtestada määrusega valdkonna eest vastutava ministri ettepanekul käesoleva paragrahvi lõikes 13 sätestatut arvestades kuni viieks aastaks loetelu tööjõupuudusega tegevusaladest.

(13) Tööjõupuudusega tegevusalade loetelu väljatöötamisel arvestatakse vähemalt:

1) Haridus- ja Teadusministeeriumi või kutseseaduse § 6 lõikes 2 nimetatud asutuse avaldatud tööjõuvajaduse prognoosi EMTAK-i tegevusala lõikes;

2) Statistikaameti viimati avaldatud ettevõtete aastasest müügitulust müügitulu osatähtsust mitteresidentidele EMTAK-i tegevusala lõikes;

3) Statistikaameti viimati avaldatud EMTAK-i tegevusala aasta keskmist brutokuupalka.

(14) Vabariigi Valitsus kehtestab korraldusega valdkonna eest vastutava ministri ettepanekul käesoleva paragrahvi lõike 12 alusel kehtestatud tegevusaladel töötamiseks antavate tähtajaliste elamislubade maksimaalse arvu igaks kalendriaastaks, arvestades, et tööjõupuudusega tegevusaladel töötamiseks võib anda tähtajalisi elamislube kalendriaastas:

1) majanduskasvu tingimustes kuni 0,2 protsenti Eesti alalisest elanikkonnast;

2) muudes majanduse tingimustes kuni 0,1 protsenti Eesti alalisest elanikkonnast.

(15) Majanduskasv käesoleva paragrahvi tähenduses on Rahandusministeeriumi viimati avaldatud majandusprognoosi kohaselt jooksva aasta sisemajanduse koguprodukti aastane reaalkasv alates kahest protsendist.

(16) Valdkonna eest vastutav minister võib määrusega kehtestada käesoleva paragrahvi lõike 14 alusel kehtestatud tähtajaliste elamislubade maksimaalse arvu jaotuse lõike 12 alusel kehtestatud tööjõupuudusega tegevusalade vahel.

(17) Vabariigi Valitsus võib valdkonna eest vastutava ministri põhjendatud ettepanekul muuta või tunnistada kehtetuks käesoleva paragrahvi lõike 12 alusel kehtestatud loetelu tööjõupuudusega tegevusaladest ja lõike 14 alusel tööjõupuudusega tegevusalal töötamiseks antavate tähtajaliste elamislubade maksimaalse arvu enne lõike 12 alusel kehtestatud tähtaja möödumist.“;

**13)** seadust täiendatakse §-ga 30919 järgmises sõnastuses:

„**§ 30919. Käesoleva seaduse § 1762 alusel lühiajaliseks töötamiseks antud tähtajalise elamisloa erisused**

(1) Käesoleva seaduse § 1762 alusel antud tähtajalised elamisload kehtivad nende kehtivusaja lõpuni või kehtetuks tunnistamiseni.

(2) Käesoleva paragrahvi lõikes 1 nimetatud tähtajalisele elamisloale kohaldatakse kuni 2026. aasta 31. detsembrini kehtinud käesoleva seaduse § 43 lõike 41, § 106 lõike 121, § 137 lõike 23, § 150 lõike 4 ja § 186 lõike 5 redaktsiooni.

(3) Käesoleva seaduse § 2102 lõike 1 punktis 1 nimetatud kolmeaastase perioodi hulka ei arvestata aega, kui välismaalasel oli tähtajaline elamisluba käesoleva seaduse § 1762 alusel.

(4) Kui tähtajalise elamisloa taotlus käesoleva seaduse § 1762 alusel elamisloa saamiseks on esitatud enne 2027. aasta 1. jaanuari, vaadatakse taotlus läbi kuni 2026. aasta 31. detsembrini kehtinud korras.“.

**§ 2**. **Seaduse jõustumine**

Käesolev seadus jõustub 2027. aasta 1. jaanuaril.

Lauri Hussar

Riigikogu esimees

Tallinn, ……………… 2026

Algatab Vabariigi Valitsus ……………… 2026